Legal Document

Category: 512

Text:
7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 90 της 17/26 Ιουν. 1959 Περί τροποποιήσεως της υπ’ αριθ. 140/54 πράξεως του Υπουργικού Συμβουλίου της αφορώσης το επιτόκιον καταθέσεων παρά Τραπέζαις εις εξωτερικόν συνάλλαγμα. Λαβόν υπ’ όψη: 1.Τας διατάξεις της παρ. 1 του άρθρ. 15 (κεφάλαιον Γ΄) του υπ’ αριθ. 2687/53 Ν.Δ/τος «περί επενδύσεως και Προστασίας Κεφαλαίων Εξωτερικού». 2.Την παρ. 3 της υπ’ αριθ. 140 της 19 Φεβρ. 1954 Πράξεως αυτού «περί αποδοχής από 1ης Μαρτ. 1954 υπό Τραπεζών καταθέσεων εις εξωτερικόν συνάλλαγμα». 3.Τας υπ’ αριθ. 974/23.7.58 και 11/26.1.1959 Πράξεις αυτού. 4.Την κατά την υπ’ αριθ. 24213 της 18ης Μαΐου 1959 συνεδρίασιν της Νομισματικής Επιτροπής ληφθείσαν απόφασιν περί μειώσεως του επιτοκίου των βραχυπροθέσμων καταθέσεων παρά Τραπέζαις εις συνάλλαγμα βάσει του Ν.Δ. 2687/53. 5.Σχετικήν εισήγησιν του κ. Υπουργού Συντονισμού, αποφασίζει: Τροποποιούν το εδάφ. α΄ της παρ. 3 της υπ’ αριθ. 140/19.2.54 Πράξεως αυτού, ως τούτο ετροποποιήθη δια των υπ’ αριθ. 974/23.7.58 και 11/26.1.59 ομοίων ορίζει ότι το επιτόκιον καταθέσεων παρά Τραπέζαις εις εξωτερικόν συνάλλαγμα συνομολογείται εν ελευθέρα διαπραγματεύσει, αλλά επ’ ουδενί λόγω δύναται να παρέχεται εις τας από 1ης Ιουλ. 1959 και επέκεινα νεοδημιουργουμένας ή ανανεουμένας τοιαύτας καταθέσεις επιτόκιον ανώτερον του 4% προκειμένου περί καταθέσεων προθεσμίας από 6 μέχρις 24 μηνών και 5% προκειμένου περί καταθέσεων προθεσμίας από 2 ετών και άνω. Εκδόσαν προς τούτο την υπ’ αριθ. 90 παρούσαν πράξιν του, δημοσιευθησομένην δια της Εφημερίδος της Κυβερνήσεως.